Kaating-enklavaj humidaj arbaroj

La kaating-enklavaj humidaj arbaroj estas tersupraĵa ekoregiono el la orient-sudamerika ekoprovinco de la neotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al tropikaj kaj subtropikaj humidaj foliarbaroj. Temas pri parto de  biodiverseco-riĉaĵejo kaj de tutmondaj 200-regiono, la Atlantikaj arbaroj, el nordorienta Brazilo. La ekoregiono konsistas el serio de arbarinsuloj en la sekaj kaatingaj kserofitaroj kaj dornarbaroj kaj ceradaj savanoj. 
Priskribo
La kaating-enklavaj humidaj arbaroj kovras areon de  4 800 kvadrataj kilometroj en nordorienta Brazilo. La enklavoj ĉefe troviĝas sur kvar gravaj regionaj altebenaĵoj, Chapada do Araripe, Serra de Ibiapaba, Serra de Baturité, kaj Borborema Altebenaĵo. La enklavoj situas sur lofaj deklivoj kaj altebenaĵoj inter altitudoj de 600 kaj 800 m.

Flaŭro
eta|220px|maldekstra|Satelita bildo de norda Brazilo, kun indiko de la limoj (flave) de la ekoregiono.
La precipa vegetaĵaro-tipo estas kvazaŭ-decidua arbaro kun kvar vegetaĵaro-etaĝoj kaj emerĝantaj arboj pli malgrandaj ol 30 metrojn. La arbaro ĝenerale estas konsisto-simila al tiu de la Atlantikaj arbaroj pli fore orienten, sed enhavas speciojn el la Kaatingo, el la Cerado kaj plie el la Amazona arbaro. La emerĝa kaj kanopea tavoloj ĉefe konsistas el arbospecioj de la familioj de fabacoj  (Peltophorum dubium), meliacoj (Cedrela fissilis) kaj  apocinacoj (Aspidosperma parvifolium).

Faŭno
eta|220px|Kaating-enklavaj humidaj arbaroj en Chapada do Araripe, Cearao, Brazilo.
La faŭno asociita kun tiu vivejo prezentas proksiman parencon kaj kun tiu de la Amazona arbaro kaj kun tiu de la Atlantikaj arbaroj, kaj pli malproksiman parencon kun tiu de la Kaatingo. Bestoj asociitaj kun tiu vivejo inkludas birdojn kiel Pyrrhura griseipectus (psitakoformaj), Picumnus limae (pegedoj), Conopophaga lineata cearae (konopofagedoj) kaj Antilophia bokermanni (pipredoj), ranojn kiel Adelophryne baturitensis kaj A. maranguapensis, kaj lacertulojn kiel Mabuya arajara kaj Leposoma baturitensis. Kontraste al aliaj grupoj, nur ununura specio de mamuloj estas endemia en tiuj humidaj arbaroinsuloj, la freŝdate priskribita Rhipidomys cariri ( ronĝuloj )Tribe, C. J. 2005 : A new species of Rhipidomys (Rodentia, Muroidea) from north-eastern Brazil. Arquivos do Museu Nacional, Rio de Janeiro, 63(1): 131-146.

Minacoj kaj konservado
La plimulto de la birdoj, endemiaj en tiuj humidaj arbarinsuloj estas konsiderata kiel endanĝerigita, primare kaŭze de habitatodetruo laŭ Birda Vivo Internacie kaj do laŭ la Internacia Unio por la Konservo de Naturo (IUCN). Ĝenerale la statuso de aliaj bestoj kompare estas malbone sciata, sed ĝi estas verŝajne simila al tiu de la birdoj.

Referencoj

Vidu ankaŭ

Ekologia klasifiko de la tersupraĵoj
Konservada stato de ekoregiono

Eksteraj ligiloj

 Ekoregiono NT0106 : Kaating-enklavaj humidaj arbaroj (WWF)
 Kaating-enklavaj humidaj arbaroj (WWF-Wildworld)
 Kaating-enklavaj humidaj arbaroj (Wildworld) - Nacia Geografia Societo 
 Kaating-enklavaj humidaj arbaroj (The Encyclopedia of Earth)
 Kaating-enklavaj humidaj arbaroj (Globalspecies) 
 Situo de la ekoregiono : tajpu Caatinga enclaves moist forests
 Tutmondaj 200; numero 048 : Atlantikaj arbaroj (WWF) 
 Atlantikaj arbaroj (Naturprotekto Internacia)

Kategorio:Neotropisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Brazilo